**NAGRADNI KONKURS: Uključi se u trku za dragoceni paket nagrada i priliku da pokreneš svoj društveni biznis!**

**Budući mladi preduzetnici iz Srbije će treću godinu zaredom imati priliku da prijave svoje biznis ideje na Social Impact Award, jedno od najprestižnijih takmičenja na temu društvenog preduzetništva.**

Ukoliko već neko vreme čekaš poslednji vetar u leđa koja će te naterati u preduzetničke vode ili si u potrazi za dovoljno dobrom idejom za pokretanje sopstvenog biznisa, onda je [Social Impact Award](http://www.socialimpactaward.rs/)(SIA) prilika krojena po tvojim potrebama.

**ŠTA JE SIA?**

SIA program predstavlja **takmičenje mladih** u društvenom preduzetništvu, koje se sprovodi u 18 zemalja širom sveta.Udruženje [Razlivalište](razlivaliste.org) je već treći put u nizu odgovorno za sprovođenje ovog programa u Srbiji. Pobednici prethodnih takmičenja danas predstavljaju pionire ovog polja u Srbiji, blistave primere **upotrebe biznis modela u rešavanju društvenih problema**. Više o njihovim postignućima dostupno je na [stranici](http://socialimpactaward.rs/sia-pobednici/) projetka.

**O KONKURSU**

Konkursza prijavu takmičarskih biznis modela za 2017. godinu je uveliko **otvoren** i biće aktivan sve **do 31. maja** za sve zainteresovane uzrasta **od 14 do 30 godina**. Prijavljene ideje će ući u **proces selekcije**, a odabranih **10 finalista** učestvovaće u **tromesečnom periodu** **inkubacije** – intenzivnom programu razvoja biznis modela kroz radionice sa relevantnim stručnjacima, mentorsku podršku, pripremu promotivnog video materijala i brojne druge aktivnosti.

Članovi [stručnog žirija](http://socialimpactaward.rs/ziri/) pratiće razvoj ovih ideja i, na osnovu tri kriterijuma – društvenog uticaja, inovativnosti i izvodljivosti ideje, izabraće **tri pobednička** biznis modela, koji će biti nagrađeni SIA 2017 nagradom. Nagrada se sastoji od **1.500€ početnog kapitala,** besplatnog učešća na **međunarodnoj SIA konferenciju** u Beogradu i dalje **mentorske podrške**. Pored toga, jedna od preostalih sedam ideja će na osnovu **onlajn glasanja zajednice** biti proglašena za **četvrtog pobednika** i dobiti priliku da učestvuje na međunarodnoj SIA konferenciji.

Preostali uslovi konkursa i **detaljna uputstva** za apliciranje sažeta su i dostupna u SIA [Vodiču za apliciranje](https://www.google.rs/url?sa=t&rct=j&q=&esrc=s&source=web&cd=2&cad=rja&uact=8&ved=0ahUKEwj0yLiInOTTAhVBDCwKHXT-DsIQFggwMAE&url=http%3A%2F%2Fsocialimpactaward.rs%2Fcontent%2Fuploads%2Fsites%2F12%2F2017%2F03%2FVodi%25C4%258D-za-apliciranje-2017.pdf&usg=AFQjCNFkH_POeUQmvtVao-hdAnf5zXVing&sig2=PJFHNZ76h0vraTaYwJ0JSw), dok je **prijavu** moguće popuniti na sledećem [linku](http://socialimpactaward.rs/prijavi-se/).

Tim Razlivališta **otvara vrata** tokom **24. i 25. maja** za sve zainteresovane mlade ljude kojima su potrebne **dodatne informacije i saveti** u vezi sa konkursom. Više informacija dostupno je na sledećem [linku](https://www.facebook.com/events/655675037890375/).

**Najbolji trenutak za promenu je sada – pošalji prijavu i PREPUSTI SE SIA TALASU!**